LidanRubinov/Halacha-QA huggingface dataset:
שאלה: התחזקתי ואני רוצה להשפיע על המשפחה: עליך, העניין הוא כזה(אני משתדל לקצר): הקדוש ברוך הוא ברחמיו הרבים עשה לי חסד גדול לאין שיעור והאיר את דרכי. בערך בגיל 12 התחלתי לראות כל מיני עניינים בהלכה שלא הכרתי,התחלתי ללמוד תורה ברוך השם,והיום אני משתדל לקיים את כל המצוות עם כללותיהם,פרטותיהם ודקדוקיהם,וללמוד תורה כמה שיותר,בעזרת השם,בלי עין הרע. העניין הוא שהמשפחה שלי מקיימים מצוות,שבת,כשרות,תפילות ברוך השם אבל יש דינים שהם לא מכירים או לא מקפידים,כמו למשל לה"ר.אני משתדל בעזרת השם להעיר להם. לפעמים כשאני מעיר על משהו שהם עושים לא נכון הם מתעצבנים עלי. אני משתדל שלא להעיר על עניינים כמו נטילת ידיים,אלא על עניינים שמפריעים לי - כמו סיפור לשון הרע. לצורך העניין: לפעמים אני מחליט לאטום את האוזניים עם שתי אצבעות,ומתעצבנים עלי שאני מגזים,שאני פנאט,שאני כביכול חרדי. במשפחה שלי לא מקפידים על שמירת נגיעה בין דודות ואחיינים וכו. העניין הוא שאני כן רוצה להקפיד על כך אבל אני חושב שיתעצבנו עלי וזה יכול להתדרדר יותר חס ו מפריע לי שאני לומד תורה ברוך השם,לומד על חשיבות העניין בהלכה,ובסוף לא מצליח לקיים מתוך בושה להגיד. מקווה שהבנת את השאלה שלי, וסליחה על האירוך. ליבנה
תשובה: ליבנה היקר! נתחיל בכך שאי אפשר שלא להתפעל מאדם שעשה דרך כל כך גדולה משמעותית ואמיתית בחיים הלוואי על כולנו. אשריך אחי. אכן תיארת את המצב היטב, לא פעם קורה שכאשר אדם אחד מתחזק מבני הבית למשפחה יש קושי עם הדבר, קשה לנו באופן כללי לקבל שינויים לראות שאדם שהכרנו הופך אחרת לעיתים מרתיע אותנו. עלינו לקבל זאת, ולנסות להבין זאת. הדגשת כי דברים שלא נוגעים אליך אינך מעיר עליהם וזו נקודה חיובית וחשובה ביותר- ואולי איתה יחד שווה להתקדם לשאר הבעיות אותן אתה חווה. כפי שציינת כאשר אתה מעיר אפילו בדבר הנוגע לך- נוצר יחס שלילי. ואכן עלינו לחשוב בשתי נקודות. נקודה אחת אותה ציינת-אנו לא באים לשנות אף אחד, אם אני רוצה להשפיע אני צריך להגדיל את הטוב אצלי!! כך גם אומר הרב קוק עקרון מנחה מצוין לחיים- "הצדיקים הטהורים אינם קובלים על הרשעה אלא מוסיפים צדק, אינם קובלים על הכפירה אלא מוסיפים אמונה, אינם קובלים על הבערות אלא מוסיפים חוכמה" זאת אומרת ככל שאני אגדיל את הטוב אצלי, הן במידות והן במעשים זה כבר ילך וישפיע על השאר. השאלה השנייה היא "האיך"- איך אני נותן לאנשים שאוהבים אותי סביבי את היכולת לקבל אותי בלי ליצור אנטי-על כך עלינו להיות חכמים. לדוגמא שהבאת למשל על הלשון הרע-הרי אתה אוהב את משפחתך ולא הכי היית רוצה שיאמרו לשון הרע, כאשר אתה מהמקום האמיתי שלך אוטם את האזניים לא הרווחת את שרצית. אולי שווה לנסות להחליף נושא באלגנטיות, או לעזוב לרגע לשירותים-ככה לא תיווצר מהומה, וכך אתה ממשיך בדרכך-וגם משפיע על הסביבה-כיוון שלא באת אליהם בדרישת שינוי. כמובן, כאשר אנו מגיעים להלכה אנו לא מתפשרים בדוגמא שהבאת למשל על שמירת נגיעה אפשר להסביר בנועם כי אתה שומר או לעיתים גם השפת גוף מדברת בשם עצמה לקחת מרחק או לשים ידיים מאחורי הגב, אנשים אוהבים לראות אמת, אמת שמגיע ממקום אמתי, ממקום של נועם, של עדינות. ובאופן כללי אנו לא צריכים להתבייש בהתקדמות ובקיום המצוות אך שוב אומר-עלינו לקבל כי זה שונה לסביבה ועלינו לעשות הכל בחכמה. לכן אסכם בקצרה, תגדיל את הטוב בך-זה כבר ישפיע על הסביבה. צריך לשקול את צעדינו כך שאנו ממשיכים בהתקדמות מבלי "להלחיץ" את הסביבה-להיות יצירתיים! לבוא ממקום של נועם, של בקשה שיכבדו אותי- מכובדת. אשריך אחי היקר! תמשיך לגדול ולהצליח! רק טוב. חנן.hananb1081 gmail.com
שאלה: בתי עבודה זרה: לכבוד הרב, מהם הכללים הבסיסיים לגבי בתי עבודה זרה שאין איסור להיכנס אליהם? האם מותרת כניסה לבית ע"ז שבטלה מן העולם, והאם יש חילוקים, למשל בין אתרים שמתוחזקים כחורבות וכאלה שנותרו בשלמותם? האם כנסיות ומסגדים שנהפכו על ידי השלטונות למוזיאונים או שימושים אזרחיים אחרים, כמו ההאגיה סופיה באיסטנבול (ששימש ככנסיה, הפך למסגד, והוא כיום מוזיאון) מותרים לביקור, והאם יש חילוקים בנושא זה, למשל בין מקומות שהותירו בהם - כמוצגים תיירותיים (וייתכן שעבור חלק מהתיירים הנוכרים זוהי תיירות דתית למרות שאין שם תפילות) - ציורי איקונות או פסלים לבין מקומות שהוסרו?
תשובה: מקום עבודה זרה שכבר לא מתפקד ככזה או עבר הסבה מותר להיכנס אליו. אם יש שם עדיין פסלים או ציורים איקונות אין להיכנס.
שאלה: זרע לבטלה: יש לי שאלה אליך,היא קצת מביכה. לפעמים שיש לי זקפה יוצא לי מין נוזל שאני בטוח שהוא לא זרע כי הוא שקוף לגמרי, זה עבירה?ואם לא אז למה זה יוצא? ולפעמים יוצא לי ז ל לא מרצון זה עבירה? (מצטער על התאורים פשוט לא יכולתי לכתוב את זה אחרת.)
תשובה: ב"ה, זה לא זרע לבטלה, אלא נוזל סיכה שמנקה את הצינורות מהחומציות. האיסור הוא הרהור המביא לידי קרי ואם אדם ראה קרי לילה ולא הרהר ביום לא עבר איסור, דני ארגמן
שאלה: שטיפה במים בשבת למזרון שנרטב בלילה ע"י תינוק: התינוק שלנו הרטיב שתן בלילה בשבת, והמזרון מגעיל, האם מותר לשפוך קצת מים על המזרון כדי שהשתן לא יתייבש והמזרון יסריח?
תשובה: וברכת ד  אפשר יהיה לשטוף גם במוצאי שבת. בברכת התורה והארץ יהודה הלוי עמיחי מכון התורה והארץ
שאלה: מותרת או אסורה: לכבוד הרב ילדתי לפני חודשיים בן זכר טבלתי במקווה לפני 4 ימים לאחר קבלת הווסת ו7 נקיים.אתמול ראיתי על התחתונית כתם אדמדם ללא הרגשה בדקתי עם מגבון וראיתי דם באותו צבע בצידו של המגבון (אציין שזה צבע שונה מצבע הדימום שלאחר הלידה ומצבעו של הווסת) בדקתי מספר פעמים והדימום נמצא במקום אחד על המגבון אני חושבת כמעט בטוחה שיש לי פצע בצוואר הרחם אני גם מרגישה אי נוחות באזור אפשר לומר שאני מרגישה שיש לי פצע. (אימי סבלה מפצע בצוואר הרחם הרבה אחרי לידות ) מה עליי לעשות? מראש.
תשובה: וברכת ד  אפשר לגשת לאחות או בודקת טהרה שתגיד מיד האם יש פצע, ואם אכן יש פצע אין בעיה הלכתית. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חומצה פולית ואומגה 3:! ברצוני לשאול לגבי כשרות של 2 מוצרים: 1. כדורי חומצה פולית של חברת metagenics. הכדורים ללא הכשר אך גם אין להם טעם. הרכיבים: microcrystalline cellulose, stearic acid (vegetable) and silica. האם ניתן להשתמש במוצר? 2. כמוסות אומגה 3 של חברת visage, העשויות משמן מרווה מרושתת, ומצויין על האריזה שהכמוסות צמחיות. למוצר יש הכשר של הרב פינחס ליבוש פדווא, אמסטרדם. יש להן גם טעם. הרכיבים: clary sage oil. Capsule: potato starch (native and modified),glycerol,sorbitol, processed eucheuma seaweed, mono and diglycerides,carnauba wax(glazing agent). האם ניתן להשתמש במוצר?(אפילו בשמן בלבד כלומר לחורר את הכמוסה ולשתות את השמן שבתוכה) אודה לתשובתכם המהירה, הדר
תשובה: תשובה באופן כללי, אנו ממליצים להשתמש בתרופות ותוספי מזון עם הכשר. כמעט כל סוגי החומרים ואלו יש חברות עם הכשר. איני מכיר את החברה הזאת, או את רב נותן ההכשר. הבעיה העקרית שיש בכדורי ברזל היא חומר חלבי המופק מחלב גוי שמו "לקטית" או כל שם של מילה הדומה למילה זו. וגם לא תמיד ניתן לדעת מהרכיבים את כל מה שיש בכדור כי לא צמיד חייבים לצין את כל חומרי הגלם. עיין עוד יש פוסקים שמתירים לקיחת "תרופות" ואף שיש בהם חומרים לא כשרים. וזה בגלל שאין הנאת החך. וגם אין כזית. אבל זה מדובר על תרופה ולאו דווקא על תוסף מזון.
שאלה: מלכת צובע: לבשתי נעלים חדשות ביום טוב וגיליתי לאחר מכן שהן הורידו צבע על הגרבים (יכול להיות שזה יתנקה בכביסה), כנראה מהשפשוף של הרגל בנעל. האם יש כאן מלכת צובע בשוגג?
תשובה: לא, זה מתעסק (כיוון שלא היית מודע כלל) שלרוב הפוסקים כלל לא אסור בשבת. שוגג זה כאשר אתה מודע לעשיית המלאכה אך חושב שזה מותר (כגון שלא ידעת שהמלאכה אסורה או ששכחת שהיום שבת)
שאלה: ספריה אינטרנטית: הרב. האם השימוש בספריה האינטרנטית אסור,והאם זה מאותן סיבות שאסור להוריד שירים וסרטים. :)
תשובה: אם צריך הרשאה שהיא כמובן פונקציה של ת אז אכן אסור משום גזל, כמו הורדת שירים וסרטים שיש להם זכויות יוצרים.
שאלה: כרוב: האם יש דרך לנקות כרוב שלא מגידול מיוחד ללא תולעים?
תשובה: כרוב מגידול רגיל הינו מלא חרקים, וגם בעלים הפנימיים, מה עוד שישנה גם תופעה חדשה בארץ המכונה עש הכרוב שלא יורד בשטיפה. ייתכן שבימות החורף הכרובים נקיים אבל זה צריך להיקבע ע"י אדם המומחה לחרקים. לכן החפץ לאכול כרוב מגידול לא מפוקח חייב ללמוד כיצד לבודקו מחרקים.
שאלה: כללי: חבר שלי נמצא כעת בבית חולים ומתאושש מניתוח והוא ביקש ממני שאברר עבורו באילו מצוות עשה הוא חייב - האם הוא חייב בכל מצוות עשה כמו כולם או שהוא פטור מחלק מהם ואם כן אז באילו מצוות הוא לא חייב
תשובה: כל מה שהוא יכול לעשות הוא חייב, וכל מה שאינו יכול לעשות הוא פטור.
שאלה: כשרות באוכל: אני בעל תשובה ואני נוסע לאילת למלון המלך שלמה, הבנתי שהכשרות במלון היא של הרבנות אילת, רציתי לדעת כמה אפשר לסמוך על ההכשר של רבנות בנושא האוכל והאם אני יכול לאכול במלון בראש שקט או להזהר בבשר בלחם ובדגים ובסלטים
תשובה: אי אפשר לאכול בראש שקט בכשרות רגילה. היא מסתמכת על הרבה קולות ודחקים הלכתיים. לכו אין אלא לדבר עם המשגיח ולומר לו את המצוקה שלך ושהוא ינסה לייעץ לך מה כן ניתן לאכול. מנסין במקרים כאלו המשגיח שמח מאד לעזור
שאלה: טיפול רפואי בשבת מריחת משחה דחוף!!: לרב 1. האם מותר לי ל שימרחו לי משחה לטיפול בטחורים בשבת? שהרופא נתן לי לידע כללי אני נכה מבחינה פיזית צריכה עזרה בטיפול יומיומי ב מראש
תשובה: האם אפשר לשים את המשחה לפני כניסת השבת על גזות, ולהניח אותה בלי מריחה על הגוף בשבת עצמה? זה הטוב ביותר לעשותו. והרבה בריאות
שאלה: גילוי פרטים במכירת דירה: אני שוכר דירה ועתיד לפנות אותה בקרוב. הדירה כרגע מוצעת למכירה וישנו קונה פוטנציאלי שכנראה לקראת סף סגירת חוזה קניה רכישה. בדירה קיימים ליקויים רבים אשר הועלמו מעיניו של הרוכש הפוטנציאלי במרמה. ליקויים אלו נאמדים במאות אלפי שקלים. האם עליי לדווח לקונה הפוטנציאלי על הליקיים? או להתעלם מהנושא?
תשובה: חלק ממצוות "השבת אבידה" היא שאם רואים יהודי שעלול להיגרם לו נזק ממוני - יש לעזור לו להינצל מאותו נזק. אם כן, יש כאן מצווה גדולה לדווח לקונה ולהציל אותו מהפסד. כמובן שתוכל לבקש ממנו שלא לחשוף את העובדה שגילית לו, אם אינך רוצה שהמוכר יכעס עליך. מאחר ועלול להיות כאן לשון הרע, יש להקפיד להיזהר בכללי לשון הרע לתועלת, כלומר: א. לא להתעסק במעשי המוכר, אלא רק לדבר על הדירה, לא להתעסק בהאשמת את המוכר. ב. להגיד רק ליקויים ברורים שראית בעיניך ולא ספקולציות או דברים לא ברורים. בנוסף, אם להבנתך יש אפשרות בדרכי נועם לגרום למוכר לשנות את דרכיו - זה הכי טוב.
שאלה: זרע לבטלה: אני נער בן 18 וחצי, יהודי כשר, ירא אלוקים חיים. אוהב את עם ישראל ואת התורה וממש בהלם ומעניק כבוד לבני דורי, עצם העובדה שאני לא מבין במה זכה הדור שלנו, שהוא פחות, לפי מה שאני יודע, צדיק מהדורות הקודמים לגור בא"י ולראות את ירושלים. ולכן אני לומד מפה שכנראה הדור שלנו ראוי לכל מה שקורה לו כיום. יש דבר אחד שאני מתקשה בו מאוד, את שאר הדברים אני מצליח להבין כיצד להגיע ולעלות בהם. אך בזה אני נכשל תמיד. העניין של זרע לבטלה. עד גיל 18 לא פגמתי בברית, בגיל 18 התחלתי להישבר, עד היום אולי פגמתי בברית 25 גג! (כן, אני ממש סופר את הפעמים - כי קשה לי עם זה). אני ממש מכבד את כל הבריות, ולא פוגע באיש אבל ביני לבין עצמי אני חוטא כביכול, אני רואה "פורנו" וזה קשה לי להפסיק, אני אוסיף, שזה ממש קשה לי להפסיק ואני רוצה, כי אני רואה בנוזל הזה קדוש, יש לי ערך אדיר לנוזל הזה, זה כביכול זכות שה העניק לנו ליצור חיים, וכואב לי שאני מזלזל בזה, לכן אני סופר את הפעמים - כי כל פעם בשבילי זה חיים אחרים. אני רואה בכל הקשור למין קדוש, יחסי אישות אני רואה בהם דבר קדוש, כביכול אני רואה בהם מעשה אדם ראשון, כאילו שזה הטבע של האדם - שהוא כביכול ככל החיות למעט זה שהוא נברא בצלם אלוקים ויש בו קדושה של רוח ונשמה. רציתי לדעת איך אפשר להיגמל מהצפייה בסרטונים הללו, ואיך אפשר להתגבר על היצר הזה. דבר נוסף שנראה לי גם גורם לחטא הוא הסקרנות שלי, (מכיוון שעד היום לא נגעתי, מגע מיני, בבחורה, אפילו לא נשיקה, למרות שאני לומד ומסתובב בחברה חילונית) בגלל שאני רואה בזה דבר קדוש, רציתי לדעת איך מסתכלים על ענייני גבר ואישה ביהדות, ובתורה, האם גם ביהדות יש לזה ערך כביכול מכובד? איך מתנהלים חיי האישות בכלל, מה מותר מה אסור? ושוב, איך אוכל למנוע את הפיתוי והיצר? והאם זה רע ממש שאני כזה? פעם חשבתי על להתחתן מוקדם כדי אולי לעדן את היצר. אבל זה נשלל חחח. ב מראש על התשובות לשאלותיי.
תשובה: לא מקובל להדריך בעינייני אישות לפני שמחליטים להתחתן. ישר כחך שלמרות שאתה חי בחברה חילונית אתה עומד בפיתוי. לגבי זרע לבטלה כתבתי כמה פעמים באתר שכיוון שעושים מזה עניין זה רק מחמיר. תפסיק לספור כמה פעמים נכשלת ותראה שתיכשל פחות. טבעי שיש לך סקרנות מינית, אחרת משהו אצלך לא היה ר. הזרע לבטלה זה לא יפסק ביום אחד אלא בתהליך. החשוב ביותר הוא להעסיק את עצמך בתעסוקה חיובית שלא תאפשר לך זמן להתעסק בסרטונים שתארת. בהצלחה צבי יניר
שאלה: זוגיות: לפני שנתיים הכרתי בחור היינו בקשר של כמעט שנתיים בטלפון ולא ניפגשנו (היו סיבות שמנעו ממנו אז) וסיימנו את הקשר הזה ואני הרבה זמן ניסיתי לשכוח ממנו אחרי עשרה חודשים שלא דיברנו זה שוב חזר ועכשיו אחרי חמישה חודשים שלא דיברנו אני עדיין חושת עליו וזה מטריד אותי אני חושבת שמעבר לרגש מה שגורם לי לא להרפות זה הסקרנות והרצון להפגש איתו לפחות פעם אחת! (עד עכשיו לא ניפגשתי איתו מישום שאני יודעת שלא נצליח לשמור נגיעה )רציתי לדעת מה דעתו של הרב?כי אני חושבת שאם אני לא הפגש איתו זה משהו שיטריד אותי גם כשאהיה נשואה
תשובה: למה לא להיפגש אינטרנטית שאז אין חשש של שמירת נגיעה. יש סקייפ ועוד כל מיני דברים שניתן לראות אחד את השני.
שאלה: עצה מה לעשות: עד לפני כמה חודשים רק אני אחותי ואחי שמרנו שבת והורינו לא. לפני חודשיים בערך סבא שלי מצד אבא נפטר ובעקבות כך גם ההורים החלו לשמור שבת ברוך השם. כשאבא שלי חוזר הביתה מהעבודה הוא טוען שקשה לו ושהוא שומר שבת מתוך פחד. הוא אומר "מנוחה בשבילי בשבת זה לשבת לנוח בספה לראות טלוויזיה ולא ללכת לבית כנסת לחזור לקדש לאכול ללכת שוב לבית כנסת." אני מבינה שמשהו לא ר כי אדם ששומר שבת לא צריך לשמור אותה מתוך פחד. בנוסף אבא שלי אומר שקשה לו כל התפילות לקום כל בוקר בשש ללכת להתפלל אחרי זה באמצע העבודה לעצור הכל להתפלל מנחה ולאחר מכן ערבית הוא מציין כי הוא עושה את זה מפני שאומרים שזה מעלה את הנשמה של אביו אבל קשה לו והוא מרגיש גם בזה וגם בשמירת השבת סוג של כפייה. זה לא ממש בא ממנו. הוא לא היה שומר שבת ומתפלל 3 תפילות לפני שסבא שלי נפטר ועכשיו שהוא מקיים הכל ביחד זה קשה בשבילו. ממש כואב לי לשמוע שהוא לא נהנה בשבת ונכון שהוא שומר והכל אבל הוא מרגיש שמכריחים אותו. מה אני יכולה להגיד לאבא שלי? אני מרגישה שזה לא טוב שהוא שומר שבת ולא שמח בזה.
תשובה: אף אחד לא מכריח אותו. יש הרבה דברים בחיים שאדם מחליט לעשות למרות שהיה מעדיף אחרת, מכל מקום זו בחירה שלו. יתכן שזה קשה לו מאוד אך יתכן שההרגל בסופו של דבר ימשיך גם אחרי שנת האבל "אחרי המעשים ימשכו הלבבות".
שאלה: בהמות: בהמה שהיתה ברשות אדם שכדרך קבע התייחס אליה תוך עבירה על צער בלי חיים (שלא גרם למותה) וכשהחליט לשחוט אותה, שחט שחיטה כשרה ומהודרת כדין, האם בשר בהמה זו מותר באכילה? האם אדם אחר, שיודע שבהמה זו סבלה מצער כל חיה, ושאוכל מבשרה עובר גם על איסור צער בעלי חיים מהתורה?
תשובה: לגבי שאלתך, האם מותר לאכול בהמה שהתעללו בה בחייה, יש להדגיש מספר דברים. א. אדם שציער בעל חיים שלא לצורך עבר על איסור תורה של צער בעלי חיים. כמובן שזה דבר חמור שאנו צריכים להיאבק שלא יעשה בשום אופן. ב. לגבי דיני אכילת בהמה או עוף אחר שחיטה כדת וכדין שעברו צער או התעללות. אין הדברים קשורים זה בזה, ואין איסור עקרוני לאכלם. ג. יש להדגיש שהרבה פעמים תנאים מחפירים של התייחסות לבעלי חיים גורם לכך שהם הופכים להיות טריפות, ואז כמובן אסור לאכלם. ד. אם לבהמה או העוף אין דיני טריפה ונבלה מותר יהיה לאכלם אחר שחיטה כדת וכדין. ה. אם ישנה תופעה של התעללות בבעל חיים מסוים, אולי יש חשיבות לתקן חרם מסוים נגד אותם מתעללים. אך זו כבר שאלה שתלויה בהנהגה כללית. רבה, הלל מרצבך
שאלה: מעשר כספים: אני משתדל לעשר כל חודש 20 מהמשכורת! 3 4 מהסכום מגיע לבחורי ישיבות ותלמודי תורה והשאלה שלי 1) אם נניח חלק מהתלמידים החליטו לכייף להם מחוץ לשטח הישיבה ומבקשים מימון חלקי האם אני יכול לתת להם מתוך הכספי מעשר? 2)אם למשל אני עושה מעשי חסד ומבקר בבתי חולים ומחליט לשמח את החולה ולקנות לו דברים (וסביר להניח שהמשפחה לא נזקקת) האם אני יכול לקנות לו מכספי מעשר? (בידיעה שהחולה ודאי מברך על הכל וכו) אני אשמח להרחבת הנושאים הנ"ל!
תשובה: אקדים בכך שראוי להערכה שאתה מפריש סכום של 20  לצורך צדקה. זה בהחלט הידור מצווה גדול. לגבי שאלותיך: 1. עיקר מעשר כספים צריך להיות עבור צדקה, לעזור לעניים שאין ביכולתם לכלכל את עצמם. הרמב"ם מונה 10 דרגות בנתינת צדקה. ויש העדפה של צדקה אחת על פני חברתה. למעשה, לפעמים חלק מהצרכים הכלכליים של משפחה נזקקת הוא להתאוורר. ואם הצלחת לשמח עני אף במשהו שהוא לא צורך גשמי ממשי, אלא הרווחה נפשית, יש בכך מצוות צדקה. אך כל מקרה לגופו, צריך לשים לב, שכספך לא נזרק לטובת טובת הנאה שונות שאינם ממש צדקה. 2. מקרה כזה בהחלט יכול לשמש גם ממעשר כספים. אך כפי שכתבתי לך יש בזה דרגות שונות. בברכת שבת
שאלה: שאלה בקשר לכתיבת ספר תורה: לפני כחודשיים לצערנו הרב והעצום אחינו יקירנו נפטר בתאונה, עוד לא מלאו לו אפילו 29 שנים. אנו רוצים לעשות המון לעילוי נשמתו ולטובת נשמתו. החלטנו להכניס ספר תורה לעילוי נשמתו ויש לנו מספר שאלות: א. האם כשמקדישים ספר לעילוי נשמתו של קרוב משפחה, המצווה היא לכתוב את הספר מההתחלה ולהקדיש זאת לעילוי הנשמה, או שניתן לקנות גם ספר מוכן שסיימו לכתוב אותו? אנו שואלים כיוון שהציעו לנו ספר שסיימו לכתוב אותו כבר, פרט כנראה לחלקו האחרון של הספר. מנגד ניתן כמובן לפנות לסופר סתם שיכתוב את הספר מהאות הראשונה שלו כשמהתחלה הספר יכתב לעילוי הנשמה. האם יש עדיפות לכך או לכך? ב. המקרה המצער עדיין עוד טרי, אך אנו רוצים לעשות המון לעילוי נשמתו. האם ניתן להכניס את הספר גם בשנה הראשונה? (כמובן בלי חגיגה גדולה כמקובל). מה עדיף מבחינת טובתו של הנפטר, שנכניס את הספר בשנה הראשונה לפטירתו וכבר בשנה הראשונה יקראו בספר, או שנכניס את הספר לאחר השנה? ג. האם יש עוד משהו שיגרום נחת לנשמת הנפטר שאנו יכולים לעשות? הבאנו סידורי תפילה לעילוי נשמתו. האם יש עוד ספרים מומלצים לעילוי הנשמה כגון משניות, גמרא וכו? ד. חלק מהסכום של ספר התורה אנו מגייסים בעזרת תרומות. ישנם גם לא יהודים שהציעו לתרום לספר התורה, חלקם הציעו סכומים מכובדים יחסית לתורמים אחרים. האם מותר להיעזר גם בתרומות של לא יהודים? יש לציין שכבר כמה לא יהודים הביאו לנו תרומה כזאת או אחרת, אך כדי לא לבייש אותם מול אנשים ותורמים אחרים אז לקחנו. השאלה אם באופן כללי מותר גם להיעזר בתרומות של לא יהודים?
תשובה: וברכת ד  המקום ינחם את האבלים וישלח רפואה לכל בני המשפחה. א. עדיף לקנות ספר תורה שנכתב במיוחד לצורך הנפטר. הקונה ספר בשוק הרי זה כחוטף מצוה. ב. על פי מה שכתבתי בסעי  א, אין אפשרות להכניס את הספר תורה אלא לשנה. ג. מומלץ דברים שאנשים ילמדו בהם (כגון: ספרי הלכה פשוטים). ד. אפשר. עשו דברים טובים לעילוי הנשמה, ובייחוד דברים שמוסיפים תורה ויראת שמים בעם ישראל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תהילים: הרב. אני קורא תהילים אבל לפעמים קשה להתחבר למה שכתוב כי חלק גדול מהפרקים מדברים על אויבים של דוד שהוא מקווה שהוא ינצח אותם והם ייכנעו לו וגם אם יש לי איזה מישהו שרבתי איתו אני לא אכוון עליו את הפרקים האלה כי בסופו של דבר אני רוצה להשלים איתו ולא לקוות לנצח אותו במלחמה ולקוות שהוא ימות. אז איך אני אמור להתחבר לפרקים האלה ועל מה לכוון?
תשובה: אתה מעלה שאלה טובה, כיצד להתחבר לפרקי תהילים שאינם נוגעים לחייך. אכן גדולי ישראל כתבו בשבח אמירת פרקי תהילים. ספר תהילים שימש לעם ישראל כמפתח לתפילות בזמנים שונים. כמובן שמומלץ לחפש שאת הפרקים הנוגעים במקום שבו האדם רוצה להתפלל באותה העת, אך מאידך צריך לדעת שעצם אמירת מזמורי התהילים יש בכך סגולה, גם אם התוכן שבהם אינו נוגע ורלוונטי לקושי שבו אנו נמצאים. לגבי הכוונה שלך בפרקים על שונאי דוד אתה יכול לחשוב על שונאי דוד שרצו להרגו ולפגוע בו, ולבקש מה  שישמיד את כל שונאנו ומבקשי רעתנו. מעבר לכך, אם יש לך זמן פנוי, מומלץ שתשקיע מעבר לקריאת תהילים בלימוד התורה כולה. שעל התורה נאמר שהיא "סם חיים" ועשויה להועיל רבות למענך ולמען עם ישראל. רבה, הלל מרצבך
שאלה: קולה פלסטינית: האם בקבוק קוקה קולה המיוצר בשטחים כשר כמו בקבוק קולה הנמכר בחו"ל שידוע שבחו"ל כל בקבוקי הקולה כשרים למעט מקומות מסוימים בבקשה לא להתייחס לאיסור "לא תחנם" כשרות גריידא ואבקש להבין למה אסורה.
תשובה: עיין עוד בהצהרה של גוף הכשרות OU שכותבים שאין להם מידע כשרותי על קוקה קולה שאינה מיוצרת תחת השגחתם (הכתבה באנגלית מהאתר שלהם)
שאלה: טבעונות ביהדות: האם מותר ליהודי להיות טבעוני (לאכול רק מזונות מהצומח)?
תשובה: וברכת ד  מותר, אבל צריך להיות בהתאמה, כיוון שתורת ד  תמימה, והיא צריכה להיות תואמת את כל חלקי החיים, וכפי שכתב המסילת ישרים במעלת החסידות. על כן אין איסור להיות טבעוני, אבל זה צריך להיות מתאים למדרגה של כל אחד. ברור שאדם שאין הלכותיו מיושרות והוא מקפיד בטבעונות, הרי זה כנזם זהב באף חזיר. כל מערכת היהדות היא צריכה להיות בהשלמה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מחיקת שם ה בWORD?: כתבתי בתוכנת כתבן של וורד (Word) כחלק מתהליך למידה את שמות השם המפורש. תהיתי האם בסיום הלמידה אני יכול למחוק את העמוד או שאני חייב להדפיס ולגנוז בגניזה. או לשמור על המחשב לנצח נצחים (כי אסור למחוק). מה אני אמור לעשות? אשמח למענה והנחייה בנושא.
תשובה: וברכת ד  נראה שאין למחוק את השם, למרות שזה נעשה רק מסימנים חשמליים. לא הבנתי מה ההדפסה תעזור? ממילא ישאר קובץ, ואותו אין למחוק. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: קריאה בקוראן.: האם ליהודים, ובפרט לדתיים מותר לקרוא את הקוראן? אני מאמינה בה באמונה שלמה, וכך גם בתורת ישראל אבל ברצוני לדעת מה יחסם אלינו ומה בכלל תוכן הספר שלהם. מבחינתי זוהי סתם התעניינות בתרבות. מה דעת ההלכה? ומה ההמלצות שלכם?
תשובה: וברכת ד  אין לקרוא ספרי מינים, וגם זה כלול בכך, אבל אם יש צורך לפרק מסויים (דע מה שתשיב או מחקר) אפשר לקרוא לצורך. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: התרת נדר: בפי שאלה חשובה מאוד: אם אחותי נדרה נדר לפני זמן רב שלא לאכול בשר וחלב על מנת שאמי תרפא, נדר שהיה בזה הלשון: "אני מבטיחה שבחיים יותר לא אוכל בשר וחלב." הנדר נאמר בזמן שאמי הייתה על סף מוות לפני כמה שנים. בשנה האחרונה הלכה אמי לעולמה והנדר הזה יושב על המצפון ומכביד. השאלה היא (לא מבחינה הלכתית) איך אחותי יכולה להתיר את הנדר, כדי לפחות להרגיש שלמה עם עצמה ולא לשמור כשרות בגלל הנדר (כי כך זה מרגיש) אלא באמת ובתמים כי מאמינה בזה. רבנים סירבו להתיר את הנדר בדיוק מהחשש שזה כאילו יגרום לה לחשוב שאם הנדר יותר אז מותר לאכול בשר וחלב ביחד. אך לא בזה מדובר. ודאי שהיא תשמור כשרות, אלא כפי שאמרתי לעיל, על מנת שתרגיש רגועה יותר. כיצד ניתן להתיר את הנדר? מה עושים במצב הזה? האם זה נחשב לנדר? בכבוד רב ובציפייה דרוכה למענה.
תשובה: וברכת ד  יש לפנות לרב שיעשה התרת נדרים, אם הדבר אפשרי מבחינה הלכתית. בכל מקרה אין אפשרות לענות באינטרנט, כיוון שאין אפשרות לעשות התרת נדרים באינטרנט וכן אין אפשרות להכיר את המדוברת. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: נפרדתי מגיור, האם יהיו לי בעיות להתחתן?: לפני כשנתיים יצאתי עם בחור שהיה בתהליך גיור, בדיון שנערך הגעתי איתו והצגתי עצמי כבת זוגתו, הם רשמו את שמי בתיק של הגיור וכמו כן ציינו בתיק שאנחנו עומדים להתחתן ושלחו בקשה לרבנות. חלפו הימים ונפרדנו עקב מחלוקות רבות. היום אני עומדת להינשא בע ה לבחיר ליבי ורציתי לדעת האם יהיו לי בעיות כלשהן להינשא בגלל שרשמו את שמי בתיק של הגיור? יש לציין שלא נפתח תיק ברבנות כיוון שלא שילמנו אגרה, לא הבאנו עדים ובכלל לא היה כל התהליך הזה של פתיחת תיק לפני נישואין. האם יהיו בעיות? האם עליי להודיע לבטל משהו? אני פשוט אינני מבינה. יש לי כבר תאריך לחתונה בעוד כ-8 חודשים בע ה. שבוע טוב ובשורות טובות, מאיה
תשובה: לפי מה שאת מתארת לא צפויות לך שום בעיות.
שאלה: בקשת רחמים מ-ה  לאחר ביצוע חטא: אני פונה אליכם כי יש לי עוול כבד, שאני חשה לפרוק אותו לפניכם ולשמוע את דעתכם: לפני זמן מה, סיפרתי לאמא שלי סיפור ( שקרי), על כך שאני נוסעת היום עם חברתי לטיול. לא הייתה לי סיבה לשקר, ולכן ביקשתי מ-ה שיסלח לי, אך לא הודיתי בשקר. והיום, אמרתי לאימי שאני יוצאת לטיול, אך יצאתי לבקר את אבא שלי ( הורי גרושים מאז היותי פעוטה). כעבור מספר דקות, אימי התקשרה אלי פעמיים ולא עניתי, ואז היא התקשרה לאבא שלי. אבא שלי, שלא ידע ששיקרתי ל אימי, דרש ממני לענות לטלפון, וכשעניתי, אימי צעקה עליו לידו ( הפאלפון היה על רמקול, צעקה עלי שאני שקרנית, והתחילה לספר את השקר שלי לאבא, עם הקצנות ועם מילות גנאי. במשך היום, הורי שוחחו ואימי אמרה לו שהיא הלכה לטיפול נמרץ כי יש לה התקף לב ממני, ושהיא לא רוצה לראות יותר את הפרצוף שלי ושהיא שונאת אותי. בקיצור, כפי שהבנתם, שיקרתי לאמא שלי. ולפני חמש שעות- כשהגעתי הבייתה, הסתגרתי בחדרי ועינתי את עצמי, שרטתי את ידי עד זוב דם, כדי שאלוהים יבין שאני מתחרטת. קראתי כמעט ספר תהילים שלם, עד שענייני כאבו והתאמתי כאבי בטן חזקים- מהעלבון, מההשפלה. ניסיתי לדבר עם אימי ולהצטער- אך לשווא! אין לי אחים ואחיות, ואני נואשת וזקוקה לעזרתכם! איך אוכל לכפר על חטאי ולהודות בפני אימי בשקר? אין לי אומץ להודות בפנייה! אני בוכה, רועדת ופצועה כולי מהשריטות ששרטתי את עצמי על מנת לכפר על מעשי. מה עושים?! מראש, יובל. ( בת 13).
תשובה: שקר הא חטא בין אדם לחברו ובמקרה שלך מול אמך, ולא מול ה  ולכן את חייבת לפייס את אימך ולא עוזרת בקשת מחילה מה. לצורך כך את חייבת לקבל עצמך שלא לשקר לאימא לעולם. לפי תיאורך הורייך הגרושים עדיין משוחחים ביניהם, אולי אביך יוכל להיות זה שישכנע את אימך לסלוח לך?
שאלה: צניעות- ספרים ושיחות: לצערי, אני מחפשת הרבה זמן שיחות באינטרנט ספרים מידע על צניעות האישה ולא מוצאת. אני בת 21, רוצה להתחזק בצניעות (כרגע אני מתייחסת לצניעות חיצונית) ולא מוצאת חיזוקים לצערי. רוב הספרים מיועדים לנשים נשואות, או לכלות (-ועדיין לא מצאתי את הנסיך על הסוס הלבן והרוב לא נוגע אלי.) והשיחות שמצאתי ביוטיוב הן רובן מועברות בכעס כלפי הנשים הלא צנועות- ואני לא מתחברת לזה. אני מחפשת חיזוקים אבל ממקום של אהבה ועדינות. האם תוכלו לעזור לי? מראש! שבוע טוב.
תשובה: תנסי באתר ישיבה למשל
שאלה: מעשה מרים: למה מעשה מרים נמנה בעשרת הזכרונות שחייבים לזכור בהם?
תשובה: רא ו מה שכותב הרמב"ן "מצוה שביעית שנצטוינו לזכור בפה ולהשיב אל לבנו מה שעשה ית  למרים כשדברה באחיה, עם היותה נביאה ואחיה  גמול חסדה ועל ידה ניצל, כדי שנתרחק מלשון הרע"    ערב טוב
שאלה: משקה   צ יקורי  : לק"י קיבלנו אבקה של מן קפה שעשוי מעולש( זה נקראה "קפה צ יקורי"). זה בלי כשרות ומיוצר בחו"ל? איך יודעים אם זה כשר או לא? ועוד שאלה- אם שתו מזה בספל חרסינה וכפית מתכת, מה דין הכלים?
תשובה: זה מוצר שעובר עיבוד במפעל ולכן אין להשתמש בו בלא ציון כשרות ברור. עיין עוד